Fernão Mendes Pinto Les Voyages Advantureux de Fernand Mendez Pinto Traduction par Bernard Figuier. Arnould Cotinet et Jean Roger, 1645 (p. 32-34). ◄  Chap. 8. Chap. 10.  ► Chap. 9. bookLes Voyages Advantureux de Fernand Mendez PintoFernão Mendes PintoBernard FiguierArnould Cotinet et Jean Roger1645ParisCChap. 9.Les voyages advantureux de Fernand Mendez Pinto.djvuLes voyages advantureux de Fernand Mendez Pinto.djvu/1132-34  Des choses que Gonzallo Vaz Continho fist, & traitta auec la Royne d’Onor. Chapitre IX. L’armée estant arrestée, apres que nostre salue d’artillerie fut faite, le Capitaine Gonzallo Vas Continho, enuoya Bento Castanho, homme fort discret & tres-eloquent, vers la Royne d’Onor, pour luy porter vne lettre de la part du Vice-Roy, & luy dire comme quoy il n’y venoit qu’en intention de se plaindre d’elle, à cause qu’elle auoit iuré paix & amitié auec le Roy de Portugal, & que neantmoins elle souffroit que les Turcs, ennemis mortels des Portugais abordassent en ces ports. La response qu’elle fist à cela fut, Que luy & ceux de sa compagnie estoient les tres-bien venus, qu’elle les estimoit grandement pour estre vassaux du Roy de Portugal & que pour le regard de ce qu’il luy disoit touchant la paix qu’elle auoit auec ce Prince, & auec ses Gouuerneurs, qu’elle estoit veritable, & tres-iuste ; qu’au reste elle desiroit de la maintenir toute sa vie. Mais que pour ce qu’il disoit des Turcs, qu’elle en prendroit son Dieu a tesmoin, & que luy sçauoit bien que c’estoit contre son gré qu’elle les auoit receus & soufferts dedans ses Ports. Mais que se voyant trop foible pour resister à de si puissans ennemis, elle auoit esté contraincte de dißimuler, ce qu’elle n’eust faict, si elle se fust treuuée auec des forces à suffisance ; au reste pour descouurir apertement son dessein, elle offroit, & son pouuoir, & ses gens pour les repousser des enuirons de ses Ports ; ioinct que luy-mesme ayant amené autant de gens qui luy en falloit pour les chasser, qu’il ne feignist point de le faire, & que de son costé elle l’aßisteroit de tout son poßible : ce qu’elle luy confirmoit par sermens, le iurant ainsi par les Sandales dorées, chausseure du Souuerain Dieu qu’elle adoroit. À ces paroles elle adiousta, qu’elle seroit außi contente si Dieu luy donnoit la victoire contr’eux, comme si le Roy de Narsingue de qui elle estoit esclaue, la faisoit asseoir à table auec sa femme. Gonzallo Vaz Continho oüit de ceste sorte le contenu de cét Ambassade, ensemble les complimens que luy fist la Royne, & bien que ce fust la moindre chose qu’il esperoit d’elle, il le dissimula neantmoins auec beaucoup de prudence : puis apres s’estre amplement instruit des gens du pays, de l’intention des Turcs, du lieu où ils estoient, & de ce qu’ils faisoient alors, il pensa à ceste affaire, puis l’ayant bien considerée, il traicta tout à loisir de l’importance d’icelle, conformément à l’opinion de ceux auec qui il en auoit communiqué. Ainsi toutes choses estant exactement balancées pour son honneur, pour conseruer celuy de la banniere du Roy de Portugal, il attaqua la Galere, en intention de la prendre, ou du moins de faire tout son possible afin d’y mettre le feu, auec esperance que Dieu pour qui nous combations, nous feroit à tous secourable contre ces ennemis de sa saincte Foy. L’ayant ainsi arresté, & fait signer de tous nous autres, il entra dans la riuiere enuirõ la portée de deux Fauconneaux. Là il eut à peine ancré, que voyla venir à bord de nostre Fuste vn petit bateau qu’ils nomment Almadia, qui s’en venoit de l’autre costé de la riue, auec vn Brachmane qui parloit bon Portugais. Cestuy-cy fist à nostre Capitaine vn message de la part de la Royne, par lequel elle le prioit instamment, qu’en faueur du Vice-Roy il eust à se desister de l’entreprise qu’il auoit faicte, & de n’attaquer les Turcs en aucune façon que ce fust, ce qu’elle disoit ne se pouuoir faire sans vne trop grande temerité, comme ayant esté aduertie par ses espions, qu’ils s’estoient fortifiez d’vne bonne tranchée qu’ils auoient faicte prés du fossé, dans lequel ils auoient mis la Galere, que cela estant il luy sembloit auec raison qu’il luy falloit beaucoup plus de force quil n’en auoit, pour venir à bout d’vne si grande entreprise ; qu’au reste elle prenoit Dieu à tesmoin du desplaisir que luy apportoit dans l’ame l’extréme apprehension qu’elle auoit qu’il ne luy arriuast quelque malheur. À ces paroles le Capitaine respondit en termes pleins de prudence & de courtoisie, disant qu’il baisoit les mains à son Altesse, pour la grande faueur qu’elle luy faisoit, & pour vn si bon aduis ; mais que touchant le combat des Turcs qu’il ne pouuoit suiure son conseil, & qu’ainsi il ne laisseroit pas de passer outre ; pource que lors qu’il estoit question d’en venir aux mains, les Portugais n’auoient pas accoustumé de s’enquerir s’il y auoit peu d’ennemis, ou s’ils estoient en grand nombre ; attendu que plus il y en auroit, plus de perte il leur en reuiendroit, & à luy plus de profit & d’honneur. Auec ceste response fut congedié le Brachmane, à qui le Capitaine fist present d’vne piece de camelot vert, & d’vn chapeau doublé de satin rouge, auec quoy il s’en retourna fort content. salue: salve fortifiez: fortifiés prés: près
Les Voyages Advantureux de Fernand Mendez Pinto/Chap. 9.